title: Regulamentul de punere în aplicare (UE) 2020/736 al Comisiei din 2 iunie 2020 de modificare a Regulamentului (CE) nr. 474/2006 în ceea ce privește lista transportatorilor aerieni care fac obiectul unei interdicții de exploatare sau sunt supuși unor restricții operaționale pe teritoriul Uniunii (Text cu relevanță pentru SEE)

text:
                  3.6.2020

                  RO

                  Jurnalul Oficial al Uniunii Europene

                  L 172/7

         REGULAMENTUL DE PUNERE ÎN APLICARE (UE) 2020/736 AL COMISIEI
         din 2 iunie 2020
         de modificare a Regulamentului (CE) nr. 474/2006 în ceea ce privește lista transportatorilor aerieni care fac obiectul unei interdicții de exploatare sau sunt supuși unor restricții operaționale pe teritoriul Uniunii
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2111/2005 al Parlamentului European și al Consiliului din 14 decembrie 2005 de stabilire a unei liste comunitare a transportatorilor aerieni care se supun unei interdicții de exploatare pe teritoriul Comunității și de informare a pasagerilor transportului aerian cu privire la identitatea transportatorului aerian efectiv și de abrogare a articolului 9 din Directiva 2004/36/CE (1), în special articolul 4 alineatul (2),
         întrucât:

                     (1)

                     Regulamentul (CE) nr. 474/2006 al Comisiei (2) stabilește lista transportatorilor aerieni care fac obiectul unei interdicții de exploatare pe teritoriul Uniunii.

                     (2)

                     În temeiul articolului 4 alineatul (3) din Regulamentul (CE) nr. 2111/2005, anumite state membre și Agenția Uniunii Europene pentru Siguranța Aviației (denumită în continuare „agenția”) au comunicat Comisiei informații care sunt relevante în scopul actualizării listei respective. Țările terțe și organizațiile internaționale au furnizat, de asemenea, informații relevante. Pe baza informațiilor primite, este necesar ca lista să fie actualizată.

                     (3)

                     Comisia a informat toți transportatorii aerieni în cauză, fie direct, fie prin intermediul autorităților responsabile cu supravegherea reglementară a acestora, cu privire la principalele fapte și considerente care ar urma să stea la baza unei decizii de impunere, în ceea ce îi privește, a unei interdicții de exploatare pe teritoriul Uniunii sau a unei decizii de modificare a condițiilor unei interdicții de exploatare impuse unui transportator aerian inclus în lista din anexa A sau B la Regulamentul (CE) nr. 474/2006.

                     (4)

                     Comisia a oferit transportatorilor aerieni în cauză posibilitatea să consulte toate documentele relevante, să prezinte comentarii scrise și să susțină o prezentare orală în fața Comisiei și a comitetului înființat prin Regulamentul (CE) nr. 2111/2005 („Comitetul de Siguranță Aeriană al UE”).

                     (5)

                     Comisia a informat Comitetul de Siguranță Aeriană al UE cu privire la consultările comune aflate în curs, în contextul Regulamentului (CE) nr. 2111/2005 și al Regulamentului (CE) nr. 473/2006 al Comisiei (3), cu autoritățile competente și cu transportatorii aerieni din Armenia, Congo (Brazzaville), Republica Democratică Congo, Republica Dominicană, Guineea Ecuatorială, Kazahstan, Kârgâzstan, Libia, Nepal și Sierra Leone. Totodată, Comisia a informat Comitetul de Siguranță Aeriană al UE cu privire la situația siguranței aviației din Angola, Belarus, Indonezia, Nigeria și Rusia.

                     (6)

                     Agenția a informat Comisia și Comitetul de Siguranță Aeriană al UE cu privire la evaluările tehnice efectuate pentru evaluarea inițială și monitorizarea continuă a autorizațiilor de operator dintr-o țară terță („TCO”) eliberate în temeiul Regulamentului (UE) nr. 452/2014 al Comisiei (4).

                     (7)

                     De asemenea, agenția a informat Comisia și Comitetul de Siguranță Aeriană al UE cu privire la rezultatele analizei inspecțiilor la platformă efectuate în cadrul Programului de evaluare a siguranței aeronavelor străine („SAFA”), în conformitate cu Regulamentul (UE) nr. 965/2012 al Comisiei (5).

                     (8)

                     În plus, agenția a informat Comisia și Comitetul de Siguranță Aeriană al UE cu privire la proiectele de asistență tehnică desfășurate în țările terțe vizate de o interdicție de exploatare în temeiul Regulamentului (CE) nr. 474/2006. Totodată, agenția a furnizat informații în legătură cu planurile și cu solicitările de continuare a asistenței și a cooperării tehnice în scopul dezvoltării capacității administrative și tehnice a autorităților aeronautice civile din țările terțe, pentru a le ajuta să soluționeze neconformitățile cu standardele internaționale de siguranță a aviației civile aplicabile. Statele membre au fost invitate să răspundă acestor solicitări pe bază bilaterală, în coordonare cu Comisia și cu agenția. În această privință, Comisia a reiterat utilitatea informării comunității aeronautice internaționale, în special prin intermediul instrumentului parteneriatului de asistență în ceea ce privește punerea în aplicare a siguranței aviației al Organizației Aviației Civile Internaționale („OACI”), cu privire la asistența tehnică acordată țărilor terțe de Uniune și de statele membre pentru îmbunătățirea siguranței aviației la nivel mondial.

                     (9)

                     Eurocontrol a furnizat Comisiei și Comitetului de Siguranță Aeriană al UE o actualizare privind statutul funcției de alertă a programului SAFA și TCO, precum și statistici actuale legate de mesajele de alertă referitoare la transportatorii aerieni care fac obiectul unei interdicții.

            Transportatorii aerieni din Uniune

                     (10)

                     Ca urmare a analizării de către agenție a informațiilor obținute în urma inspecțiilor la platformă efectuate în ceea ce privește aeronavele transportatorilor aerieni din Uniune și în urma inspecțiilor de standardizare efectuate de AESA, precum și a inspecțiilor și auditurilor specifice efectuate de autoritățile aeronautice naționale, mai multe state membre au luat anumite măsuri pentru a asigura respectarea legislației și au informat Comisia și Comitetul de Siguranță Aeriană al UE cu privire la măsurile respective.

                     (11)

                     Statele membre au reiterat că sunt gata să acționeze în mod corespunzător în cazul în care informațiile relevante privind siguranța ar indica existența unor riscuri iminente la adresa siguranței din cauza nerespectării de către transportatorii aerieni din Uniune a standardelor de siguranță relevante. În această privință, Bulgaria a informat Comisia și Comitetul de Siguranță Aeriană al UE în legătură cu acțiunile pe care le-a întreprins cu privire la transportatorii aerieni certificați în Bulgaria.

            Transportatorii aerieni din Armenia

                     (12)

                     Transportatorii aerieni din Armenia nu au fost incluși niciodată în anexa A sau B la Regulamentul (CE) nr. 474/2006.

                     (13)

                     În octombrie 2019, Comisia a informat Comitetul Aeronautic Civil din Armenia („CAC”) cu privire la anumite preocupări în materie de siguranță legate de transportatorii aerieni certificați de CAC.

                     (14)

                     În urma audierii CAC de către Comitetul de Siguranță Aeriană al UE în noiembrie 2019, în perioada 3-7 februarie 2020, o echipă de experți ai Comisiei, ai agenției și ai statelor membre („echipa de evaluare”) a efectuat o vizită de evaluare la fața locului din partea Uniunii în Armenia la birourile CAC și la birourile a doi transportatori aerieni certificați în Armenia, și anume Aircompany Armenia și Armenia Airways.

                     (15)

                     Potrivit raportului vizitei de evaluare, CAC are o deficiență sistemică în ceea ce privește gestionarea personalului, după cum o demonstrează lipsa procedurilor de stabilire a necesarului de forță de muncă, lipsa procedurilor și a metodologiei de stabilire a cerințelor în materie de pregătire a personalului, precum și de punere în aplicare efectivă a acestora și lipsa de fișe ale posturilor documentate pentru câteva dintre funcțiile ocupate în cadrul CAC și externalizate.

                     (16)

                     În ceea ce privește în mod specific pregătirea personalului, raportul vizitei de evaluare subliniază seriozitatea deficiențelor identificate la nivelul capacității efective a CAC de a desfășura corect procesul de certificare și de supraveghere a transportatorilor aerieni certificați în Armenia.

                     (17)

                     În plus, potrivit raportului vizitei de evaluare, CAC nu dispune de funcția de management al calității necesară pentru a supraveghea administrarea și transpunerea cerințelor juridice, de reglementare și tehnice într-o structură organizațională eficientă și în procese operaționale eficiente.

                     (18)

                     În ceea ce privește în mod specific departamentul de operațiuni de zbor al CAC, raportul vizitei de evaluare menționează lipsa unui sistem structurat de gestionare a documentelor care să asigure trasabilitatea certificării și faptul că, drept consecință, CAC nu a putut să furnizeze dovezile solicitate cu privire la activitățile efectuate în cadrul certificării inițiale AOC (Air Operator Certificate – certificat de operator aerian) a transportatorilor săi aerieni certificați.

                     (19)

                     În ceea ce privește în mod specific departamentul de navigabilitate al CAC, raportul vizitei de evaluare menționează existența unui plan de supraveghere a organizațiilor de continuitate a navigabilității ale transportatorilor aerieni și a organizațiilor de întreținere autorizate pe care le certifică.

                     (20)

                     Raportul vizitei de evaluare menționează de asemenea dovezi ale unei activități de supraveghere ineficiente, dat fiind că în cadrul vizitelor la sediile transportatorilor aerieni au ieșit la iveală mai multe probleme la nivelul întreprinderilor, care ar fi trebuit să fie detectate de CAC în cadrul obligațiilor sale de supraveghere.

                     (21)

                     Pe baza rezultatelor vizitei de evaluare la fața locului din partea Uniunii, Comisia a invitat CAC la o audiere în fața Comitetului de Siguranță Aeriană al UE la 12 mai 2020. Cu această ocazie, Comitetul de Siguranță Aeriană al UE a audiat și următorii transportatori aerieni: Aircompany Armenia, Atlantis Armenian Airlines, Atlantis European Airways, Armenia Airways, Armenian Helicopters și Skyball.

                     (22)

                     În cadrul audierii, CAC a informat Comitetul de Siguranță Aeriană al UE cu privire la măsurile de îmbunătățire a siguranței adoptate de la ultima sa înfățișare în fața acestui comitet, în noiembrie 2019, și și-a subliniat angajamentul de a continua pe această cale, dar și de a face eforturi suplimentare de îmbunătățire a supravegherii siguranței în Armenia. S-a subliniat în mod special sprijinul acordat CAC în această privință de către guvernul armean. În plus, în cursul audierii au fost evidențiate eforturile considerabile depuse pentru a permite asistența tehnică și cooperarea cu alte state și organizații internaționale.

                     (23)

                     În privința observațiilor din raportul vizitei de evaluare, CAC a furnizat detalii referitoare la măsurile luate în legătură cu structura organizațională CAC în urma vizitei de evaluare la fața locului din partea Uniunii. S-au menționat în mod special măsurile referitoare la îmbunătățirea gestionării personalului, ameliorările la nivelul departamentului de operațiuni de zbor al CAC și al procesului său de certificare AOC, precum și la nivelul pregătirii inspectorilor CAC. În plus, CAC a oferit detalii cu privire la eforturile depuse în vederea elaborării unui manual de management integrat și a creării unui sistem intern de gestionare a documentelor electronice.

                     (24)

                     Comitetului de Siguranță Aeriană al UE i s-a atras atenția în mod special asupra eforturilor depuse în vederea demarării, în cooperare cu Comisia și cu statele membre ale UE, a unei recertificări a tuturor transportatorilor aerieni certificați în Armenia, combinate cu sprijinul relevant acordat în vederea pregătirii la locul de muncă a personalului CAC.

                     (25)

                     În plus, CAC a subliniat rezultatele eforturilor depuse pentru revocarea AOC-urilor transportatorilor aerieni certificați în Armenia despre care se consideră că nu mai respectă standardele internaționale de siguranță a aviației.

                     (26)

                     Comisia și Comitetul de Siguranță Aeriană al UE admit că situația actuală este rezultatul unei perioade îndelungate de ineficiență și de neglijență. De asemenea, Comisia și Comitetul de Siguranță Aeriană al UE recunosc eforturile depuse și încurajează CAC să continue pe această cale. Comisia și Comitetul de Siguranță Aeriană al UE recunosc importanța angajamentului guvernului armean în această privință și își exprimă, de asemenea, angajamentul de a susține și de a coopera cu CAC în eforturile pe care le depune. Comisia și Comitetul de Siguranță Aeriană al UE salută capacitatea personală și angajamentul președintelui CAC de a continua aceste eforturi.

                     (27)

                     Cu toate acestea, pe baza tuturor dovezilor disponibile și în special în urma vizitei de evaluare la fața locului din partea Uniunii, trebuie să se concluzioneze că sunt insuficiente capacitățile CAC de supraveghere a activităților de aviație din Armenia și că nu respectă standardele internaționale minime de siguranță aplicabile. Pentru a remedia deficiențele în materie de siguranță actuale, va fi necesară îmbunătățirea în continuare a capacităților CAC. În prezent, deficiențele semnificative identificate la nivelul gestionării personalului, al pregătirii acestuia, al funcției de management al calității, combinate cu activitățile de certificare inadecvate și cu supravegherea ineficace a transportatorilor aerieni dovedesc că nu există suficientă capacitate în cadrul CAC pentru a pune în aplicare standardele internaționale de siguranță relevante și că nu poate asigura, prin capacitatea sa de supraveghere, că operațiunile transportatorilor aerieni pe care i-a certificat sunt desfășurate încontinuu în conformitate cu standardele internaționale de siguranță relevante.

                     (28)

                        Aircompany Armenia exploatează o flotă de două aeronave Boeing B737. Potrivit celor declarate de societate, ea este strâns legată de Georgian Airways, un transportator aerian certificat în Georgia cu care Aircompany Armenia are acorduri administrative și operaționale solide. În această privință, vizita de evaluare la fața locului din partea Uniunii a constatat că pregătirea piloților Aircompany Armenia fusese efectuată conform procedurilor Georgian Airways în locul procedurilor proprii.

                     (29)

                     Vizita de evaluare la fața locului din partea Uniunii a constatat că personalul Aircompany Armenia cunoaște sistemele și manualele disponibile pentru gestionarea diferitelor operațiuni. Majoritatea problemelor sau a deficiențelor identificate în timpul vizitei sunt legate de claritatea procedurilor și de controlul activităților subcontractate, desfășurate în principal de Georgian Airways.

                     (30)

                     Este totodată clar că sistemul de monitorizare a conformării din cadrul Aircompany Armenia trebuie dezvoltat în continuare pentru a se asigura identificarea cazurilor de neconformare cu reglementările naționale și cu dispozițiile din manualul de operațiuni aprobat, inclusiv în ceea ce privește sistemul de ținere a evidențelor.

                     (31)

                     În cursul audierii de către Comitetul de Siguranță Aeriană al UE, Aircompany Armenia a furnizat detalii cu privire la măsurile luate pentru a da curs observațiilor și recomandărilor vizitei de evaluare la fața locului din partea Uniunii, precizând că șase dintre cele șapte observații au fost abordate. Cu toate acestea, nu s-a furnizat nicio probă în acest sens.

                     (32)

                        Atlantis Armenian Airlines este un transportator aerian armean care exploatează o aeronavă Let L-410. În cursul audierii, transportatorul aerian a făcut o prezentare generală a societății, inclusiv a resurselor disponibile, a planului de dezvoltare a flotei, a sistemului său de management al siguranței și a programului său de monitorizare a datelor de zbor.

                     (33)

                        Atlantis European Airways exploatează o flotă de trei aeronave Airbus A320. În cursul audierii, transportatorul aerian a prezentat misiunea societății, structura organizațională, planul de pregătire a personalului și rezultatele SAFA din ultimul an. În plus, s-au furnizat informații cu privire la rezultatele auditului TCO AESA al transportatorului aerian.

                     (34)

                        Armenia Airways este un transportator aerian certificat din Armenia a cărui flotă este constituită dintr-o aeronavă britanică Aerospace Bae-146-300.

                     (35)

                     În timpul vizitei de evaluare la fața locului din partea Uniunii, echipa de evaluare a identificat mai multe deficiențe care necesită o atenție imediată, mai exact în ceea ce privește înregistrarea și urmărirea auditurilor, precum și constatările auditului. Echipa de evaluare a găsit totodată dovezi ale ineficienței sistemului de management al calității și, având în vedere planurile de dezvoltare ale societății Armenia Airways, ar trebui să se depună eforturi pentru a institui un sistem de monitorizare a conformării care să fie pe deplin funcțional, astfel încât să se identifice orice deficiențe care ar putea afecta operațiunile și să se asigure conformarea cu manualul de operațiuni aprobat. Ar trebui să se acorde o atenție deosebită pregătirii piloților, pentru a se asigura competența echipajelor acestei societăți.

                     (36)

                     În cursul audierii, Armenia Airways a făcut o prezentare generală a transportatorului aerian și a prezentat măsurile luate în urma vizitei de evaluare la fața locului din partea Uniunii. Potrivit informațiilor furnizate în timpul audierii, toate observațiile formulate de echipa de evaluare au fost abordate, cu excepția a două dintre ele, cu care transportatorul aerian nu a fost de acord. Cu toate acestea, nu s-a furnizat nicio probă în acest sens.

                     (37)

                        Armenian Helicopters este un transportator aerian privat cu elicopterul din Armenia, care efectuează zboruri charter interne și internaționale și transporturi de urgență medicală. În cursul audierii, transportatorul aerian a prezentat structura și funcționarea sistemului său de management al siguranței.

                     (38)

                        Skyball este un transportator aerian armean care operează un balon cu aer cald. În cursul audierii, transportatorul aerian a făcut o prezentare generală a organizării și a activităților sale, inclusiv oferind informații despre sistemul său de management al siguranței.

                     (39)

                     Niciuna dintre informațiile sau probele furnizate de transportatorii aerieni înaintea sau în timpul audierii nu a oferit Comisiei și Comitetului de Siguranță Aeriană al UE asigurarea că riscurile prezentate de nesupravegherea siguranței de către CAC ar putea fi reduse prin sistemele proprii de conformare și de siguranță ale transportatorilor aerieni.

                     (40)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că, în acest stadiu, în ceea ce privește transportatorii aerieni din Armenia, există motive pentru modificarea listei transportatorilor aerieni care fac obiectul unei interdicții de exploatare pe teritoriul Uniunii pentru a include transportatorii aerieni certificați în Armenia în anexa A la Regulamentul (CE) nr. 474/2006.

                     (41)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Armenia, în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Armenia cu standardele internaționale de siguranță relevante.

            Transportatorii aerieni din Congo (Brazzaville)

                     (42)

                     Transportatorii aerieni din Congo (Brazzaville) au fost incluși în 2009 în anexa A la Regulamentul (CE) nr. 474/2006 (6).

                     (43)

                     Prin scrisoarea din 19 decembrie 2019, Comisia a solicitat Agence Nationale de l’Aviation Civile du Congo (Brazzaville) („ANAC Congo”) o listă de documente cu privire la structura acesteia, sistemul de supraveghere și activitățile sale, inclusiv la măsurile de asigurare a respectării legislației luate începând cu 2017, precum și lista curentă a titularilor de AOC și a aeronavelor înmatriculate.

                     (44)

                     La 5 februarie 2020, ANAC Congo a transmis informațiile solicitate. ANAC Congo a informat totodată Comisia că, de la ultima actualizare transmisă Comisiei, au fost revocate AOC-urile transportatorilor aerieni Aero Service, Emeraude, Equatorial Congo Airlines S.A. și Mistral Aviation și că a fost certificat un nou transportator aerian, Société Nouvelle Air Congo (AOC nr. CG-CTA 004). Cu toate acestea, ANAC Congo nu a furnizat dovezi din care să rezulte că supravegherea în materie de siguranță a acestui transportator aerian este asigurată în conformitate cu standardele internaționale de siguranță. Întrucât ANAC Congo nu a demonstrat că dispune de suficientă capacitate pentru a pune în aplicare și pentru a asigura respectarea standardelor de siguranță relevante, eliberarea unui AOC acestui nou transportator aerian nu garantează respectarea corespunzătoare a standardelor internaționale de siguranță.

                     (45)

                     Comisia ia act de faptul că misiunea coordonată de validare a OACI, care a avut loc în iunie 2019, a raportat că punerea efectivă în aplicare a standardelor internaționale de siguranță în Congo (Brazzaville) a crescut la 66,99 %. Deși ANAC Congo a înregistrat progrese clare în ceea ce privește capacitățile sale de supraveghere a siguranței, progresele respective trebuie verificate printr-o vizită de evaluare la fața locului din partea Uniunii la sediul ANAC Congo și al anumitor transportatori aerieni certificați în Congo (Brazzaville), înainte de a se avea în vedere luarea unei decizii cu privire la eliminarea unei interdicții de exploatare pe teritoriul Uniunii.

                     (46)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că lista transportatorilor aerieni din Congo (Brazzaville) care fac obiectul unei interdicții de exploatare pe teritoriul Uniunii ar trebui modificată pentru a include Société Nouvelle Air Congo în anexa A la Regulamentul (CE) nr. 474/2006 și pentru a elimina Aero Service, Emeraude, Equatorial Congo Arlines S.A. și Mistral Aviation din anexa respectivă.

                     (47)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Congo (Brazzaville), în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Congo (Brazzaville) cu standardele internaționale de siguranță relevante.

            Transportatori aerieni din Republica Democratică Congo

                     (48)

                     Transportatorii aerieni din Republica Democratică Congo au fost incluși în 2006 în anexa A la Regulamentul (CE) nr. 474/2006 (7).

                     (49)

                     În cadrul activităților sale de monitorizare continuă, la 22 aprilie 2020, Comisia a solicitat Autorité de l’Aviation Civile of the Democratic Republic of Congo („AAC/RDC”) să îi furnizeze o listă a tuturor titularilor de AOC certificați în Republica Democratică Congo.

                     (50)

                     La 6 mai 2020, AAC/RDC a informat Comisia că, de la ultima actualizare pe care o trimisese Comisiei, a fost certificat un nou transportator aerian, Mwant Jet (AOC nr. AAC/DG/OPS-09/09). La 13 mai 2020, autoritatea a informat și că transportatorii aerieni Air Tropiques, Blue Airlines, Blue Sky, Dakota, Korongo Airlines, Mango Airlines, Serve Air, și Will Airlift și-au încetat operațiunile de zbor, aceștia nefiind vreodată titulari de AOC. Autoritatea a informat deopotrivă Comisia că transportatorii aerieni Air Kasai, Doren Air Congo, Gomair și Transair Cargo Services nu dețin AOC și că sunt în prezent în curs de certificare. În fine, autoritatea a informat Comisia că s-a schimbat numele transportatorului aerian Services Air și că respectivul transportator aerian deține în prezent un AOC sub numele de Serve Air Cargo. Întrucât AAC/RDC nu a demonstrat că dispune de suficientă capacitate pentru a pune în aplicare și pentru a asigura respectarea standardelor de siguranță relevante, eliberarea unui AOC acestui nou transportator aerian nu garantează respectarea corespunzătoare a standardelor internaționale de siguranță.

                     (51)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că lista transportatorilor aerieni din Republica Democratică Congo care fac obiectul unei interdicții de exploatare pe teritoriul Uniunii ar trebui modificată pentru a include Mwant Jet și Serve Air Cargo în anexa A la Regulamentul (CE) nr. 474/2006 și pentru a elimina Air Tropiques, Blue Airlines, Blue Sky, Dakota, Korongo airlines, Mango Airlines, Will Airlift, Air Kasai, Doren Air Congo, Gomair, Transair Cargo Services, Serve Air și Services Air din anexa respectivă.

                     (52)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Republica Democratică Congo, în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Republica Democratică Congo cu standardele internaționale de siguranță relevante.

            Transportatori aerieni din Republica Dominicană

                     (53)

                     Transportatorii aerieni din Republica Dominicană nu au fost incluși niciodată în anexa A sau B la Regulamentul (CE) nr. 474/2006.

                     (54)

                     La 15 aprilie 2019, în urma deficiențelor în materie de siguranță identificate de agenție în cadrul procesului de acordare a autorizației de TCO și pe baza analizei inspecțiilor la rampă efectuate în cadrul programului SAFA, Comisia a lansat, în temeiul articolului 3 alineatul (2) din Regulamentul (CE) nr. 473/2006, consultări cu Instituto Dominicano de Aviación Civil („IDAC”).

                     (55)

                     Între 27 și 31 ianuarie 2020, o echipă de experți ai Comisiei, ai agenției și ai statelor membre („echipa de evaluare”) a efectuat o vizită de evaluare la fața locului din partea Uniunii în Republica Dominicană la birourile IDAC.

                     (56)

                     IDAC pare a fi o entitate bine organizată, cu suficient personal și finanțată corespunzător, care din 2018 a început să implementeze tehnici moderne de management al siguranței aeronautice, adoptând o abordare bazată pe managementul siguranței sau pe performanțe, în completarea activităților de supraveghere mai tradiționale bazate pe respectarea reglementărilor. Cadrul legislativ (Legea aviației și reglementările tehnice – RAD) pare să integreze corespunzător toate domeniile vizate de anexele la Convenția privind aviația civilă internațională, semnată la Chicago la 7 decembrie 1944, și este modificat în mod regulat.

                     (57)

                     Echipa de evaluare a concluzionat că IDAC dispune de capacitățile necesare pentru a supraveghea activitățile de aviație din Republica Dominicană. Deși sunt necesare mai multe îmbunătățiri la nivelul IDAC în ceea ce privește eficacitatea asigurării respectării legii, la momentul vizitei, echipa de evaluare nu identificat nicio problemă semnificativă în materie de siguranță nici din ceea ce a examinat la birourile IDAC și nici din ceea ce a observat în cursul vizitelor la sediul mai multor transportatori aerieni. Cu toate acestea, echipa de evaluare a constatat că, în prezent, IDAC nu clasifică constatările în funcție de cât sunt de grave pentru siguranța aeronautică și, prin urmare, atât constatările (cu orice nivel al impactului asupra siguranței), cât și simplele observații sunt gestionate la fel în procesul de luare a măsurilor în urma constatărilor. Prin urmare, nu s-a putut demonstra că IDAC sau transportatorii aerieni afectați acordă prioritatea necesară constatărilor critice din punctul de vedere al siguranței.

                     (58)

                     Deși această situație are un potențial efect negativ asupra asigurării respectării legii, punctele forte ale sistemului, sub raportul resurselor și al reglementărilor, arată că sunt prezente condițiile necesare pentru îmbunătățirea viitoare, iar deficiențele identificate nu indică existența unei caracteristici critice care poate bloca îmbunătățirea.

                     (59)

                     La 15 aprilie 2020, IDAC a transmis Comisiei un plan de acțiune menit să remedieze deficiențele constatate și raportate de echipa de evaluare. Comisia consideră că, dacă sunt puse în aplicare corespunzător în termenul propus, acțiunile planificate ar trebui să soluționeze problemele identificate. IDAC ar trebui să furnizeze Comisiei actualizări periodice cu privire la progresele înregistrate în punerea în aplicare a respectivelor acțiuni planificate.

                     (60)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că, în acest stadiu, în ceea ce privește transportatorii aerieni din Republica Dominicană, nu există motive pentru modificarea listei transportatorilor aerieni care fac obiectul unei interdicții de exploatare pe teritoriul Uniunii.

                     (61)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Republica Dominicană, în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Republica Dominicană cu standardele internaționale de siguranță relevante.

                     (62)

                     Dacă există informații relevante privind siguranța care indică riscuri iminente la adresa siguranței din cauza nerespectării standardelor internaționale de siguranță, Comisia ar putea fi nevoită să ia măsuri suplimentare în conformitate cu Regulamentul (CE) nr. 2111/2005.

            Transportatorii aerieni din Guineea Ecuatorială

                     (63)

                     Transportatorii aerieni din Guineea Ecuatorială au fost incluși în 2006 în anexa A la Regulamentul (CE) nr. 474/2006 (8).

                     (64)

                     În urma vizitei de evaluare la fața locului din partea Uniunii care a avut loc în octombrie 2017 și în urma audierii de către Comitetul de Siguranță Aeriană al UE din noiembrie 2017, Autoridad Aeronáutica de Guinea Ecuatorial („AAGE”) a înștiințat Comisia, în decembrie 2018, că este interesată să redeschidă dialogul pe tema modificării anexei A la Regulamentul (CE) nr. 474/2006 în ceea ce privește toți transportatorii aerieni certificați în Guineea Ecuatorială.

                     (65)

                     La cerere, AAGE a prezentat Comisiei informații cu privire la îmbunătățirile aduse sistemului său de supraveghere a siguranței. Pe baza informațiilor primite, Comisia a luat act de progresele făcute, însă a constatat că rămân anumite deficiențe legate de aspecte fundamentale, precum analiza cauzelor, o componentă-cheie pentru prevenirea reapariției neconformităților.

                     (66)

                     La 10 martie 2020, Comisia, agenția, statele membre și reprezentanții AAGE au avut o reuniune tehnică, în cursul căreia AAGE a furnizat informații cu privire la activitățile sale de supraveghere și la evoluția planului de acțiuni corective elaborat în 2017. În plus, AAGE a informat Comisia că flotele operaționale ale societăților Ceiba Intercontinental și Cronos Airlines au fost reduse la o singură aeronavă de dimensiuni medii pentru fiecare.

                     (67)

                     Întrucât informațiile disponibile în prezent sunt insuficiente pentru a înlătura îndoielile cu privire la deficiențele existente, ar trebui să se organizeze o nouă vizită de evaluare la fața locului din partea Uniunii pentru a se verifica amănunțit capacitatea Guineei Ecuatoriale de a asigura o supraveghere eficace a siguranței.

                     (68)

                     Prin urmare, pe baza informațiilor disponibile în prezent, conform criteriilor comune prevăzute în anexa la Regulamentul (CE) nr. 2111/2005, Comisia consideră că, în acest stadiu, în ceea ce privește transportatorii aerieni din Guineea Ecuatorială, nu există motive pentru modificarea listei transportatorilor aerieni care fac obiectul unei interdicții de exploatare pe teritoriul Uniunii.

                     (69)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Guineea Ecuatorială, în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Guineea Ecuatorială cu standardele internaționale de siguranță relevante.

            Transportatori aerieni din Kazahstan

                     (70)

                     Transportatorii aerieni din Kazahstan au fost eliminați în 2016 din anexa A la Regulamentul (CE) nr. 474/2006 (9).

                     (71)

                     În cadrul activităților de monitorizare continuă desfășurate după eliminarea Kazahstanului din lista transportatorilor aerieni care nu îndeplinesc standardele de siguranță, prin scrisoarea din 10 februarie 2020, Comisia a informat Comitetul Aeronautic Civil din Kazahstan („CAC KZ”) cu privire la anumite preocupări în materie de siguranță legate de transportatorii aerieni certificați de CAC KZ, în special în privința BEK Air.

                     (72)

                     La 28 februarie 2020, CAC KZ și Aviation Administration of Kazakhstan Joint Stock Company (AAK) au informat Comisia referitor la activitățile de supraveghere desfășurate în privința transportatorilor aerieni certificați în Kazahstan în ultimii trei ani, precum și la supravegherea transportatorului aerian BEK Air. În acest context, Comisia a solicitat probe ale capacității continue a Kazahstanului de a asigura o supraveghere eficace a siguranței.

                     (73)

                     În ceea ce privește în mod special transportatorul aerian BEK Air, la 21 aprilie 2020, certificatul de operator aerian al acestui transportator aerian a fost revocat. AOC-ul unui alt transportator aerian, Azee Air, a fost suspendat până la desfășurarea unor noi activități de supraveghere.

                     (74)

                     Deși recunoaște măsurile luate recent de AAK pentru a-și consolida capacitatea de supraveghere a siguranței, pe baza analizei documentației și a informațiilor furnizate, Comisia a decis să deschidă consultările cu CAC KZ și cu AAK în conformitate cu articolul 3 alineatul (2) din Regulamentul (CE) nr. 473/2006.

                     (75)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că, în acest stadiu, în ceea ce privește transportatorii aerieni din Kazahstan, nu există motive pentru modificarea listei transportatorilor aerieni care fac obiectul unei interdicții de exploatare pe teritoriul Uniunii.

                     (76)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Kazahstan, în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Kazahstan cu standardele internaționale de siguranță relevante.

                     (77)

                     Dacă există informații relevante privind siguranța care indică riscuri iminente la adresa siguranței din cauza nerespectării standardelor internaționale de siguranță, Comisia ar putea fi nevoită să ia măsuri suplimentare în conformitate cu Regulamentul (CE) nr. 2111/2005.

            Transportatori aerieni din Kârgâzstan

                     (78)

                     Transportatorii aerieni din Kârgâzstan au fost incluși în 2006 în anexa A la Regulamentul (CE) nr. 474/2006 (10).

                     (79)

                     La 2 august 2019, Comisia a solicitat Agenției Aviației Civile din Republica Kârgâzstan („CAA KG”) o listă de documente cu privire la structura acesteia, sistemul de supraveghere și activitățile sale, inclusiv la măsurile de asigurare a respectării legislației luate începând cu 2017, precum și lista curentă a titularilor de AOC și a aeronavelor înmatriculate.

                     (80)

                     La 10 septembrie 2019, CAA KG a transmis informațiile solicitate. CAA KG a informat totodată Comisia că, de la ultima actualizare transmisă Comisiei, au fost revocate AOC-urile transportatorilor aerieni Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air și Valor Air și că a fost certificat un nou transportator aerian, Air Company Air KG (AOC nr. 50). Întrucât CAA KG nu a demonstrat că dispune de suficientă capacitate pentru a pune în aplicare și pentru a asigura respectarea standardelor de siguranță relevante, eliberarea unui AOC acestui nou transportator aerian nu garantează respectarea corespunzătoare a standardelor internaționale de siguranță.

                     (81)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că lista transportatorilor aerieni din Kârgâzstan care fac obiectul unei interdicții de exploatare pe teritoriul Uniunii ar trebui modificată pentru a include Air Company Air KG în anexa A la Regulamentul (CE) nr. 474/2006 și pentru a elimina Air Bishkek, Central Asian Aviation Services (Caas), Heli Sky, Air Kyrgyzstan, Manas Airways, S Group International, Sky Bishkek, Sky Way Air și Valor Air din anexa respectivă.

                     (82)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Kârgâzstan, în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Kârgâzstan cu standardele internaționale de siguranță relevante.

            Transportatorii aerieni din Libia

                     (83)

                     Transportatorii aerieni din Libia au fost incluși în 2014 în anexa A la Regulamentul (CE) nr. 474/2006 (11).

                     (84)

                     În cadrul activităților sale de monitorizare continuă, la 22 aprilie 2020, Comisia a solicitat Autorității Aeronautice Civile din Libia („LCAA”) să îi furnizeze o listă a tuturor titularilor de AOC certificați în Libia.

                     (85)

                     La 4 mai 2020, LCAA a informat Comisia că a fost revocat AOC-ul transportatorului aerian Ghadames Air Transport și că au fost certificați noi transportatori aerieni, și anume Al Maha Aviation (AOC nr. 030/18) și Libyan Wings Airlines JSC (AOC nr. 029/15). Întrucât LCAA nu a demonstrat o capacitate suficientă pentru a pune în aplicare și pentru a asigura respectarea standardelor de siguranță relevante, eliberarea de AOC-uri acestor noi transportatori aerieni nu garantează respectarea corespunzătoare a standardelor internaționale de siguranță.

                     (86)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că, în ceea ce privește transportatorii aerieni din Libia, lista transportatorilor aerieni care fac obiectul unei interdicții de exploatare pe teritoriul Uniunii ar trebui modificată pentru a include Al Maha Aviation și Libyan Wings Airlines JSC în anexa A la Regulamentul (CE) nr. 474/2006 și pentru a elimina Ghadames Air Transport din respectiva anexă.

                     (87)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Libia, în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Libia cu standardele internaționale de siguranță relevante.

            Transportatorii aerieni din Nepal

                     (88)

                     Transportatorii aerieni din Nepal au fost incluși în 2013 în anexa A la Regulamentul (CE) nr. 474/2006 (12).

                     (89)

                     În cadrul activităților sale de monitorizare continuă, la 22 aprilie 2020, Comisia a solicitat Autorității Aeronautice Civile din Nepal („CAAN”) să îi furnizeze o listă a tuturor titularilor de AOC certificați în Nepal.

                     (90)

                     La 3 mai 2020, CAAN a informat Comisia că a fost revocat AOC-ul transportatorului aerian Air Kasthamandap și că au fost certificați noi transportatori aerieni, și anume Heli Everest (AOC nr. 086/2016) și Kailash Helicopter Services (AOC nr. 087/2018). CAAN a anunțat totodată că Muktinath Airlines și-a schimbat numele în Prabhu Helicopters. Întrucât CAAN nu a demonstrat o capacitate suficientă pentru a pune în aplicare și pentru a asigura respectarea standardelor de siguranță relevante, eliberarea de AOC-uri acestor noi transportatori aerieni nu garantează respectarea corespunzătoare a standardelor internaționale de siguranță.

                     (91)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că, în ceea ce privește transportatorii aerieni din Nepal, lista transportatorilor aerieni care fac obiectul unei interdicții de exploatare pe teritoriul Uniunii ar trebui modificată pentru a include Heli Everest și Kailash Helicopter Services în anexa A la Regulamentul (CE) nr. 474/2006 și pentru a elimina Air Kasthamandap din respectiva anexă.

                     (92)

                     Prin efectuarea cu prioritate a inspecțiilor la platformă în cazul tuturor transportatorilor aerieni certificați în Nepal, în temeiul Regulamentului (UE) nr. 965/2012, statele membre ar trebui să verifice în continuare conformarea efectivă a transportatorilor aerieni certificați în Nepal cu standardele internaționale de siguranță relevante.

            Transportatori aerieni din Sierra Leone

                     (93)

                     Transportatorii aerieni din Sierra Leone au fost incluși în 2006 în anexa A la Regulamentul (CE) nr. 474/2006 (13).

                     (94)

                     În cadrul activităților sale de monitorizare continuă, la 22 aprilie 2020, Comisia a solicitat Autorității Aeronautice Civile din Sierra Leone („SLCAA”) să îi furnizeze o listă a tuturor titularilor de AOC certificați în Sierra Leone.

                     (95)

                     La 2 mai 2020, SLCAA a informat Comisia că au fost revocate AOC-urile transportatorilor aerieni Air Rum, Destiny air Services, Heavylift Cargo, Orange Air Sierra Leone, Paramount Airlines, Seven Four Eight Air Services și Teebah Airways și că, în prezent, nu există niciun titular de AOC în Sierra Leone.

                     (96)

                     Întrucât SLCAA nu a demonstrat că dispune de suficientă capacitate pentru a pune în aplicare și pentru a asigura respectarea standardelor de siguranță relevante, eliberarea de AOC-uri oricăror noi transportatori aerieni nu garantează respectarea corespunzătoare a standardelor internaționale de siguranță.

                     (97)

                     Prin urmare, conform criteriilor comune prevăzute în anexa la Regulamentul (CE) nr. 2111/2005, Comisia consideră că lista transportatorilor aerieni din Sierra Leone care fac obiectul unei interdicții de exploatare pe teritoriul Uniunii ar trebui modificată pentru a elimina transportatorii aerieni Air Rum, Destiny Air Services, Heavylift Cargo, Orange Air Sierra Leone, Paramount Airlines, Seven Four Eight Air Services și Teebah Airways din anexa A la Regulamentul (CE) nr. 474/2006.

                     (98)

                     Prin urmare, Regulamentul (CE) nr. 474/2006 trebuie modificat în consecință.

                     (99)

                     Articolele 5 și 6 din Regulamentul (CE) nr. 2111/2005 recunosc necesitatea ca deciziile să fie luate cu rapiditate și, după caz, de urgență, având în vedere implicațiile în materie de siguranță. În consecință, este esențial, în vederea protejării informațiilor sensibile și a pasagerilor, ca deciziile luate în contextul actualizării listei transportatorilor aerieni care fac obiectul unei interdicții sau restricții de exploatare pe teritoriul Uniunii să fie publicate și să intre în vigoare imediat după adoptare.

                     (100)

                     Măsurile prevăzute în prezentul regulament sunt conforme cu avizul Comitetului UE pentru siguranța aeriană instituit prin Regulamentul (CE) nr. 2111/2005,

               ADOPTĂ PREZENTUL REGULAMENT:

            Articolul 1
            Regulamentul (CE) nr. 474/2006 se modifică după cum urmează:

                        1.

                        anexa A se înlocuiește cu textul din anexa I la prezentul regulament;

                        2.

                        anexa B se înlocuiește cu textul din anexa II la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 2 iunie 2020.

                  Pentru Comisie,

                  Pentru Președinte,

               Adina VĂLEAN

                  Membru al Comisiei

            (1)  JO L 344, 27.12.2005, p. 15.

            (2)  Regulamentul (CE) nr. 474/2006 al Comisiei din 22 martie 2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității menționate la capitolul II din Regulamentul (CE) nr. 2111/2005 al Parlamentului European și al Consiliului (JO L 84, 23.3.2006, p. 14).

            (3)  Regulamentul (CE) nr. 473/2006 al Comisiei din 22 martie 2006 de stabilire a normelor de aplicare pentru lista comunitară a transportatorilor aerieni care se supun unei interdicții de exploatare pe teritoriul Comunității menționate la capitolul II din Regulamentul (CE) nr. 2111/2005 al Parlamentului European și al Consiliului (JO L 84, 23.3.2006, p. 8).

            (4)  Regulamentul (UE) nr. 452/2014 al Comisiei din 29 aprilie 2014 de stabilire a cerințelor tehnice și a procedurilor administrative referitoare la operațiunile aeriene ale operatorilor din țări terțe în temeiul Regulamentului (CE) nr. 216/2008 al Parlamentului European și al Consiliului (JO L 133, 6.5.2014, p. 12).

            (5)  Regulamentul (UE) nr. 965/2012 al Comisiei din 5 octombrie 2012 de stabilire a cerințelor tehnice și a procedurilor administrative referitoare la operațiunile aeriene în temeiul Regulamentului (CE) nr. 216/2008 al Parlamentului European și al Consiliului (JO L 296, 25.10.2012, p. 1).

            (6)  Regulamentul (CE) nr. 1144/2009 al Comisiei din 26 noiembrie 2009 de modificare a Regulamentului (CE) nr. 474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității (JO L 312, 27.11.2009, p. 16).

            (7)  Regulamentul (CE) nr. 910/2006 al Comisiei din 20 iunie 2006 modificare a Regulamentului (CE) nr. 474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității menționate la capitolul II din Regulamentul (CE) nr. 2111/2005 al Parlamentului European și al Consiliului (JO L 168, 21.6.2006, p. 16).

            (8)  Regulamentul (CE) nr. 474/2006 al Comisiei din 22 martie 2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității menționate la capitolul II din Regulamentul (CE) nr. 2111/2005 al Parlamentului European și al Consiliului (JO L 84, 23.3.2006, p. 14).

            (9)  Regulamentul de punere în aplicare (UE) 2016/2214 al Comisiei din 8 decembrie 2016 de modificare a Regulamentului (CE) nr. 474/2006 în ceea ce privește lista transportatorilor aerieni care fac obiectul unei interdicții de exploatare pe teritoriul Uniunii (JO L 334, 9.12.2016, p. 6).

            (10)  Regulamentul (CE) nr. 1543/2006 al Comisiei din 12 octombrie 2006 de modificare a Regulamentului (CE) nr. 474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității menționate la capitolul II din Regulamentul (CE) nr. 2111/2005 al Parlamentului European și al Consiliului, astfel cum a fost modificat prin Regulamentul (CE) nr. 910/2006 (JO L 283, 14.10.2006, p. 27).

            (11)  Regulamentul de punere în aplicare (UE) nr. 1318/2014 al Comisiei din 11 decembrie 2014 de modificare a Regulamentului (CE) nr. 474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității (JO L 355, 12.12.2014, p. 8).

            (12)  Regulamentul de punere în aplicare (UE) nr. 1264/2013 al Comisiei din 3 decembrie 2013 de modificare a Regulamentului (CE) nr. 474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității (JO L 326, 6.12.2013, p. 7).

            (13)  Regulamentul (CE) nr. 910/2006 al Comisiei din 20 iunie 2006 modificare a Regulamentului (CE) nr. 474/2006 de stabilire a listei comunitare a transportatorilor aerieni care fac obiectul unei interdicții de exploatare pe teritoriul Comunității menționate la capitolul II din Regulamentul (CE) nr. 2111/2005 al Parlamentului European și al Consiliului (JO L 168, 21.6.2006, p. 16).

            ANEXA I

                     „ANEXA A
                     LISTA TRANSPORTATORILOR AERIENI CARE FAC OBIECTUL UNEI INTERDICȚII DE EXPLOATARE PE TERITORIUL UNIUNII, CU EXCEPȚII (1)

                                 Denumirea de persoană juridică a transportatorului aerian, așa cum este indicată pe certificatul AOC al acestuia (și denumirea comercială, dacă este diferită)

                                 Numărul certificatului de operator aerian (Air Operator Certificate – AOC) sau numărul licenței de operare

                                 Indicativul de trei litere atribuit de OACI

                                 Statul operatorului

                                    AVIOR AIRLINES

                                 ROI-RNR-011

                                 ROI

                                 Venezuela

                                    BLUE WING AIRLINES

                                 SRBWA-01/2002

                                 BWI

                                 Suriname

                                    IRAN ASEMAN AIRLINES

                                 FS-102

                                 IRC

                                 Iran

                                    IRAQI AIRWAYS

                                 001

                                 IAW

                                 Irak

                                    MED-VIEW AIRLINE

                                 MVA/AOC/10-12/05

                                 MEV

                                 Nigeria

                                    AIR ZIMBABWE (PVT)

                                 177/04

                                 AZW

                                 Zimbabwe

                                    Toți transportatorii aerieni certificați de autoritățile responsabile cu supravegherea reglementară din Afganistan, inclusiv

                                    Afganistan

                                    ARIANA AFGHAN AIRLINES

                                 AOC 009

                                 AFG

                                 Afganistan

                                    KAM AIR

                                 AOC 001

                                 KMF

                                 Afganistan

                                    Toți transportatorii aerieni certificați de autoritățile responsabile cu supravegherea reglementară din Angola, cu excepția TAAG Angola Airlines și Heli Malongo, inclusiv

                                    Angola

                                    AEROJET

                                 AO-008/11-07/17 TEJ

                                 TEJ

                                 Angola

                                    GUICANGO

                                 AO-009/11-06/17 YYY

                                 Necunoscut

                                 Angola

                                    AIR JET

                                 AO-006/11-08/18 MBC

                                 MBC

                                 Angola

                                    BESTFLYA AIRCRAFT MANAGEMENT

                                 AO-015/15-06/17YYY

                                 Necunoscut

                                 Angola

                                    HELIANG

                                 AO 007/11-08/18 YYY

                                 Necunoscut

                                 Angola

                                    SJL

                                 AO-014/13-08/18YYY

                                 Necunoscut

                                 Angola

                                    SONAIR

                                 AO-002/11-08/17 SOR

                                 SOR

                                 Angola

                                    Toți transportatorii aerieni certificați de autoritățile responsabile cu supravegherea reglementară din Armenia, inclusiv

                                    Armenia

                                    AIRCOMPANY ARMENIA

                                 AM AOC 065

                                 NGT

                                 Armenia

                                    ARMENIA AIRWAYS

                                 AM AOC 063

                                 AMW

                                 Armenia

                                    ARMENIAN HELICOPTERS

                                 AM AOC 067

                                 KAV

                                 Armenia

                                    ATLANTIS ARMENIAN AIRLINES

                                 AM AOC 068

                                 AEU

                                 Armenia

                                    ATLANTIS EUROPEAN AIRWAYS

                                 AM AOC 017

                                 LUR

                                 Armenia

                                    MARS AVIA

                                 AM AOC 066

                                 MRS

                                 Armenia

                                    SKYBALL

                                 AM AOC 069

                                 N/A

                                 Armenia

                                    Toți transportatorii aerieni certificați de autoritățile responsabile cu supravegherea reglementară din Congo (Brazzaville), inclusiv

                                    Congo (Brazaville)

                                    CANADIAN AIRWAYS CONGO

                                 CG-CTA 006

                                 Necunoscut

                                 Congo (Brazaville)

                                    EQUAFLIGHT SERVICES

                                 CG-CTA 002

                                 EKA

                                 Congo (Brazaville)

                                    EQUAJET

                                 RAC06-007

                                 EKJ

                                 Congo (Brazaville)

                                    TRANS AIR CONGO

                                 CG-CTA 001

                                 TSG

                                 Congo (Brazaville)

                                    SOCIETE NOUVELLE AIR CONGO

                                 CG-CTA 004

                                 Necunoscut

                                 Congo (Brazaville)

                                    Toți transportatorii aerieni certificați de autoritățile responsabile cu supravegherea reglementară din Republica Democratică Congo (R.D. Congo), inclusiv

                                    Republica Democratică Congo (R.D. Congo)

                                    AIR FAST CONGO

                                 AAC/DG/OPS-09/03

                                 Necunoscut

                                 Republica Democratică Congo (R.D. Congo)

                                    AIR KATANGA

                                 AAC/DG/OPS-09/08

                                 Necunoscut

                                 Republica Democratică Congo (R.D. Congo)

                                    BUSY BEE CONGO

                                 AAC/DG/OPS-09/04

                                 Necunoscut

                                 Republica Democratică Congo (R.D. Congo)

                                    COMPAGNIE AFRICAINE D’AVIATION (CAA)

                                 AAC/DG/OPS-09/02

                                 Necunoscut

                                 Republica Democratică Congo (R.D. Congo)

                                    CONGO AIRWAYS

                                 AAC/DG/OPS-09/01

                                 Necunoscut

                                 Republica Democratică Congo (R.D. Congo)

                                    KIN AVIA

                                 AAC/DG/OPS-09/10

                                 Necunoscut

                                 Republica Democratică Congo (R.D. Congo)

                                    MALU AVIATION

                                 AAC/DG/OPS-09/05

                                 Necunoscut

                                 Republica Democratică Congo (R.D. Congo)

                                    SERVE AIR CARGO

                                 AAC/DG/OPS-09/07

                                 Necunoscut

                                 Republica Democratică Congo (R.D. Congo)

                                    SWALA AVIATION

                                 AAC/DG/OPS-09/06

                                 Necunoscut

                                 Republica Democratică Congo (R.D. Congo)

                                    MWANT JET

                                 AAC/DG/OPS-09/09

                                 Necunoscut

                                 Republica Democratică Congo
                                 (RDC)

                                    Toți transportatorii aerieni certificați de autoritățile responsabile cu supravegherea reglementară din Djibouti, inclusiv

                                    Djibouti

                                    DAALLO AIRLINES

                                 Necunoscut

                                 DAO

                                 Djibouti

                                    Toți transportatorii aerieni certificați de autoritățile responsabile cu supravegherea reglementară din Guineea Ecuatorială, inclusiv

                                    Guineea Ecuatorială

                                    CEIBA INTERCONTINENTAL

                                 2011/0001/MTTCT/DGAC/SOPS

                                 CEL

                                 Guineea Ecuatorială

                                    Cronos AIRLINES

                                 2011/0004/MTTCT/DGAC/SOPS

                                 Necunoscut

                                 Guineea Ecuatorială

                                    Toți transportatorii aerieni certificați de autoritățile responsabile cu supravegherea reglementară din Eritreea, inclusiv

                                    Eritreea

                                    ERITREAN AIRLINES

                                 Nr. AOC 004

                                 ERT

                                 Eritreea

                                    NASAIR ERITREA

                                 Nr. AOC 005

                                 NAS

                                 Eritreea

                                    Toți transportatorii aerieni certificați de autoritățile responsabile cu supravegherea reglementară din Kârgâzstan, inclusiv

                                    Kârgâzstan

                                    AIR COMPANY AIR KG

                                 50

                                 Necunoscut

                                 Kârgâzstan

                                    AIR MANAS

                                 17

                                 MBB

                                 Kârgâzstan

                                    AVIA TRAFFIC COMPANY

                                 23

                                 AVJ

                                 Kârgâzstan

                                    SKY KG AIRLINES

                                 41

                                 KGK

                                 Kârgâzstan

                                    TEZ JET

                                 46

                                 TEZ

                                 Kârgâzstan

                                    Toți transportatorii aerieni certificați de autoritățile responsabile cu supravegherea reglementară din Liberia

                                    Liberia

                                    Toți transportatorii aerieni certificați de autoritățile responsabile cu supravegherea reglementară din Libia, inclusiv

                                    Libia

                                    AFRIQIYAH AIRWAYS

                                 007/01

                                 AAW

                                 Libia

                                    AIR LIBYA

                                 004/01

                                 TLR

                                 Libia

                                    AL MAHA AVIATION

                                 030/18

                                 Necunoscut

                                 Libia

                                    BURAQ AIR

                                 002/01

                                 BRQ

                                 Libia

                                    GLOBAL AVIATION AND SERVICES

                                 008/05

                                 GAK

                                 Libia

                                    LIBYAN AIRLINES

                                 001/01

                                 LAA

                                 Libia

                                    LIBYAN WINGS AIRLINES

                                 029/15

                                 LWA

                                 Libia

                                    PETRO AIR

                                 025/08

                                 PEO

                                 Libia

                                    Toți transportatorii aerieni certificați de autoritățile responsabile cu supravegherea reglementară din Moldova, cu excepția Air Moldova, Fly One și Aerotranscargo, inclusiv

                                    Moldova

                                    Î.M „VALAN ICC” SRL

                                 MD009

                                 VLN

                                 Moldova

                                    CA „AIM AIR” SRL

                                 MD015

                                 AAM

                                 Moldova

                                    CA „AIR STORK” SRL

                                 MD018

                                 MSB

                                 Moldova

                                    Î M „MEGAVIATION” SRL

                                 MD019

                                 ARM

                                 Moldova

                                    CA „PECOTOX-AIR” SRL

                                 MD020

                                 PXA

                                 Moldova

                                    CA „TERRA AVIA” SRL

                                 MD022

                                 TVR

                                 Moldova

                                    CA „FLY PRO” SRL

                                 MD023

                                 PVV

                                 Moldova

                                    Toți transportatorii aerieni certificați de autoritățile responsabile cu supravegherea reglementară din Nepal, inclusiv

                                    Nepal

                                    AIR DYNASTY HELI. S.

                                 035/2001

                                 Necunoscut

                                 Nepal

                                    ALTITUDE AIR

                                 085/2016

                                 Necunoscut

                                 Nepal

                                    BUDDHA AIR

                                 014/1996

                                 BHA

                                 Nepal

                                    FISHTAIL AIR

                                 017/2001

                                 Necunoscut

                                 Nepal

                                    SUMMIT AIR

                                 064/2010

                                 Necunoscut

                                 Nepal

                                    HELI EVEREST

                                 086/2016

                                 Necunoscut

                                 Nepal

                                    HIMALAYA AIRLINES

                                 084/2015

                                 HIM

                                 Nepal

                                    KAILASH HELICOPTER SERVICES

                                 087/2018

                                 Necunoscut

                                 Nepal

                                    MAKALU AIR

                                 057A/2009

                                 Necunoscut

                                 Nepal

                                    MANANG AIR PVT

                                 082/2014

                                 Necunoscut

                                 Nepal

                                    MOUNTAIN HELICOPTERS

                                 055/2009

                                 Necunoscut

                                 Nepal

                                    PRABHU HELICOPTERS

                                 081/2013

                                 Necunoscut

                                 Nepal

                                    NEPAL AIRLINES CORPORATION

                                 003/2000

                                 RNA

                                 Nepal

                                    SAURYA AIRLINES

                                 083/2014

                                 Necunoscut

                                 Nepal

                                    SHREE AIRLINES

                                 030/2002

                                 SHA

                                 Nepal

                                    SIMRIK AIR

                                 034/2000

                                 Necunoscut

                                 Nepal

                                    SIMRIK AIRLINES

                                 052/2009

                                 RMK

                                 Nepal

                                    SITA AIR

                                 033/2000

                                 Necunoscut

                                 Nepal

                                    TARA AIR

                                 053/2009

                                 Necunoscut

                                 Nepal

                                    YETI AIRLINES

                                 037/2004

                                 NYT

                                 Nepal

                                    Toți transportatorii aerieni certificați de autoritățile responsabile cu supravegherea reglementară din São Tomé și Principe, inclusiv

                                    São Tomé și Principe

                                    AFRICA’S CONNECTION

                                 10/AOC/2008

                                 ACH

                                 São Tomé și Principe

                                    STP AIRWAYS

                                 03/AOC/2006

                                 STP

                                 São Tomé și Principe

                                    Toți transportatorii aerieni certificați de autoritățile responsabile cu supravegherea reglementară din Sierra Leone

                                    Sierra Leone

                                    Toți transportatorii aerieni certificați de autoritățile responsabile cu supravegherea reglementară din Sudan, inclusiv

                                    Sudan

                                    ALFA AIRLINES SD

                                 54

                                 AAJ

                                 Sudan

                                    BADR AIRLINES

                                 35

                                 BDR

                                 Sudan

                                    BLUE BIRD AVIATION

                                 11

                                 BLB

                                 Sudan

                                    ELDINDER AVIATION

                                 8

                                 DND

                                 Sudan

                                    GREEN FLAG AVIATION

                                 17

                                 GNF

                                 Sudan

                                    HELEJETIC AIR

                                 57

                                 HJT

                                 Sudan

                                    KATA AIR TRANSPORT

                                 9

                                 KTV

                                 Sudan

                                    KUSH AVIATION CO.

                                 60

                                 KUH

                                 Sudan

                                    NOVA AIRWAYS

                                 46

                                 NOV

                                 Sudan

                                    SUDAN AIRWAYS CO.

                                 1

                                 SUD

                                 Sudan

                                    SUN AIR

                                 51

                                 SNR

                                 Sudan

                                    TARCO AIR

                                 56

                                 TRQ

                                 Sudan

               ”

               (1)  Transportatorii aerieni enumerați în anexa A ar putea fi autorizați să exercite drepturi de trafic în cazul în care utilizează aeronave închiriate cu echipaj aparținând unui transportator aerian care nu face obiectul unei interdicții de exploatare, cu condiția respectării standardelor de siguranță relevante.

            ANEXA II

                     „ANEXA B
                     LISTA TRANSPORTATORILOR AERIENI CARE FAC OBIECTUL UNOR RESTRICȚII OPERAȚIONALE PE TERITORIUL UNIUNII (1)

                                 Denumirea de persoană juridică a transportatorului aerian, așa cum este indicată pe certificatul AOC al acestuia (și denumirea comercială, dacă este diferită)

                                 Numărul certificatului de operator aerian (AOC)

                                 Indicativul de trei litere atribuit de OACI

                                 Statul operatorului

                                 Tipurile de aeronave restricționate

                                 Însemnele de înmatriculare și, dacă sunt disponibile, numerele de serie ale aeronavelor restricționate

                                 Statul de înmatriculare

                                    AIR SERVICE COMORES

                                 06-819/TA-15/DGACM

                                 KMD

                                 Comore

                                 Toată flota, cu excepția LET 410 UVP.

                                 Toată flota, cu excepția D6-CAM (851336).

                                 Comore

                                    IRAN AIR

                                 FS100

                                 IRA

                                 Iran

                                 Toate aeronavele de tip Fokker F100 și de tip Boeing B747

                                 Aeronavele de tip Fokker F100, astfel cum se menționează în AOC; aeronavele de tip Boeing B747, astfel cum se menționează în AOC

                                 Iran

                                    AIR KORYO

                                 GAC-AOC/KOR-01

                                 KOR

                                 Coreea de Nord

                                 Toată flota, cu excepția a 2 aeronave de tip TU- 204.

                                 Toată flota, cu excepția P-632, P-633.

                                 Coreea de Nord

               (1)  Transportatorii aerieni enumerați în anexa B ar putea fi autorizați să exercite drepturi de trafic în cazul în care utilizează aeronave închiriate cu echipaj aparținând unui transportator aerian care nu face obiectul unei interdicții de exploatare, cu condiția respectării standardelor de siguranță relevante.”


title: Regulamentul de punere în aplicare (UE) 2020/690 al Comisiei din 17 decembrie 2019 de stabilire a normelor de aplicare a Regulamentului (UE) 2016/429 al Parlamentului European și al Consiliului în ceea ce privește bolile listate care fac obiectul programelor de supraveghere ale Uniunii, domeniul de aplicare geografic al acestor programe și bolile listate pentru care se poate stabili statutul de indemn de boală al compartimentelor (Text cu relevanță pentru SEE) (Text cu relevanță pentru SEE)

text:
                  3.6.2020

                  RO

                  Jurnalul Oficial al Uniunii Europene

                  L 174/341

         REGULAMENTUL DE PUNERE ÎN APLICARE (UE) 2020/690 AL COMISIEI
         din 17 decembrie 2019
         de stabilire a normelor de aplicare a Regulamentului (UE) 2016/429 al Parlamentului European și al Consiliului în ceea ce privește bolile listate care fac obiectul programelor de supraveghere ale Uniunii, domeniul de aplicare geografic al acestor programe și bolile listate pentru care se poate stabili statutul de indemn de boală al compartimentelor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/429 al Parlamentului European și al Consiliului din 9 martie 2016 privind bolile transmisibile ale animalelor și de modificare și de abrogare a anumitor acte din domeniul sănătății animalelor („Legea privind sănătatea animală”) (1), în special articolul 30 alineatul (1) litera (a) și articolul 37 alineatul (4) primul paragraf litera (b),
         întrucât:

                     (1)

                     Regulamentul (UE) 2016/429 stabilește norme de prevenire și de controlare a bolilor transmisibile la animale sau la oameni, inclusiv norme privind supravegherea, eradicarea și acordarea statutului de indemn de boală la nivel de compartiment.

                     (2)

                     Regulamentul (UE) 2016/429 stabilește o listă armonizată a bolilor transmisibile ale animalelor („boli listate”) care prezintă un risc pentru sănătatea animală sau pentru sănătatea publică din Uniune, indiferent dacă riscul se manifestă în întreaga Uniune sau doar în unele părți ale acesteia.

                     (3)

                     Articolul 28 din Regulamentul (UE) 2016/429 prevede programe de supraveghere ale Uniunii pentru anumite boli listate. Articolul 30 din regulamentul menționat prevede stabilirea, prin intermediul unui act de punere în aplicare, a bolilor listate care urmează să facă obiectul unor programe de supraveghere ale Uniunii, inclusiv a domeniului de aplicare geografic al acestor programe.

                     (4)

                     Regulamentul (UE) 2016/429 abrogă Directiva 2005/94/CE a Consiliului (2) cu începere de la 21 aprilie 2021. Directiva 2005/94/CE prevede programe de supraveghere obligatorii pentru gripa aviară la păsările de curte și la păsările sălbatice. Programele de supraveghere obligatorii pentru gripa aviară continuă să fie relevante în vederea asigurării unui nivel ridicat de supraveghere în întreaga Uniune, din cauza impactului gripei aviare înalt patogene asupra sănătății animale. Aceste programe ar trebui să includă, de asemenea, supravegherea anumitor zone care prezintă un risc sporit de mutație a virusurilor gripei aviare slab patogene în virusuri ale gripei aviare înalt patogene. Supravegherea gripei aviare contribuie și la dobândirea de cunoștințe privind virușii care prezintă un potențial risc zoonotic. Prin urmare, această obligație ar trebui să se reflecte în cadrul Regulamentului (UE) 2016/429, prin intermediul unor programe ale Uniunii de supraveghere a gripei aviare.

                     (5)

                     În conformitate cu lista armonizată a bolilor transmisibile ale animalelor prevăzută în Regulamentul (UE) 2016/429, se face distincție între gripa aviară înalt patogenă și infecția cu virusurile gripei aviare slab patogene. Pentru asigurarea consecvenței, această distincție ar trebui să se reflecte în domeniul de aplicare al programelor de supraveghere ale Uniunii.

                     (6)

                     Regulamentul delegat (UE) 2020/689 al Comisiei (3) stabilește, printre altele, criteriile pentru determinarea bolilor listate care fac obiectul programelor de supraveghere ale Uniunii și a conținutului acestor programe. Gripa aviară înalt patogenă și infecția cu virusurile gripei aviare slab patogene îndeplinesc aceste criterii.

                     (7)

                     Articolul 37 din Regulamentul (UE) 2016/429 acordă statelor membre dreptul de a solicita recunoașterea statutului de indemn de boală al compartimentelor pentru anumite boli listate menționate la articolul 9 alineatul (1) literele (a), (b) și (c) din regulamentul respectiv. Ar trebui să se stabilească, printr-un act de punere în aplicare, pentru care dintre aceste boli listate se poate determina statutul de indemn de boală al compartimentelor.

                     (8)

                     Regulamentul (UE) 2016/429 abrogă Directiva 2006/88/CE a Consiliului (4) cu începere de la 21 aprilie 2021. Directiva 2006/88/CE prevede crearea de compartimente indemne de boală pentru o listă de boli ale animalelor acvatice, în conformitate cu Codul sanitar pentru animale acvatice publicat de Organizația Mondială pentru Sănătatea Animalelor (OIE). Pentru a facilita menținerea statutului de indemn de boală al compartimentelor, bolile animalelor acvatice incluse în lista de boli respectivă ar trebui utilizate, în măsura posibilului, în scopul stabilirii bolilor listate pentru care se poate determina statutul de indemn de boală al compartimentelor în conformitate cu Regulamentul (UE) 2016/429.

                     (9)

                     Deoarece dispozițiile Regulamentului (UE) 2016/429 care reglementează aspectele ce fac obiectul prezentului regulament se aplică de la 21 aprilie 2021, prezentul regulament trebuie să se aplice de la aceeași dată.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Bolile listate care fac obiectul programelor de supraveghere ale Uniunii în conformitate cu articolul 28 din Regulamentul (UE) 2016/429 și domeniul de aplicare geografic al acestor programe sunt stabilite în anexa I la prezentul regulament.

            Articolul 2
            Bolile listate pentru care se poate stabili statutul de indemn de boală al compartimentelor în conformitate cu articolul 37 din Regulamentul (UE) 2016/429 sunt stabilite în anexa II la prezentul regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 21 aprilie 2021.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 decembrie 2019.

                  Pentru Comisie

                  Președintele

               Ursula VON DER LEYEN

            (1)  JO L 84, 31.3.2016, p. 1.

            (2)  Directiva 2005/94/CE a Consiliului din 20 decembrie 2005 privind măsurile comunitare de combatere a influenței aviare și de abrogare a Directivei 92/40/CEE (JO L 10, 14.1.2006, p. 16).

            (3)  Regulamentul delegat (UE) 2020/689 al Comisiei din 17 decembrie 2019 de completare a Regulamentului (UE) 2016/429 al Parlamentului European și al Consiliului în ceea ce privește normele privind supravegherea, programele de eradicare și statutul de indemn de boală pentru anumite boli listate și emergente (a se vedea pagina 211 din prezentul Jurnal Oficial).

            (4)  Directiva 2006/88/CE a Consiliului din 24 octombrie 2006 privind cerințele de sănătate animală pentru animale și produse de acvacultură și privind prevenirea și controlul anumitor boli la animalele de acvacultură (JO L 328, 24.11.2006, p. 14).

            ANEXA I

                              BOLILE LISTATE CARE FAC OBIECTUL PROGRAMELOR DE SUPRAVEGHERE ALE UNIUNII

                              DOMENIUL DE APLICARE GEOGRAFIC AL PROGRAMELOR DE SUPRAVEGHERE ALE UNIUNII

                        Gripa aviară înalt patogenă

                        Tot teritoriul statului membru

                        Infecția cu virusurile gripei aviare slab patogene

                        Tot teritoriul statului membru

            ANEXA II

                              BOLILE LISTATE PENTRU CARE POATE FI STABILIT STATUTUL DE INDEMN DE BOALĂ AL COMPARTIMENTELOR

                        Necroza hematopoietică epizootică

                        Septicemia hemoragică virală

                        Necroza hematopoietică infecțioasă

                        Infecția cu virusul anemiei infecțioase a somonului cu deleție în HPR (regiunea înalt polimorfică)

                        Infecția cu Microcytos mackini

                        Infecția cu Perkinsus marinus

                        Infecția cu Bonamia ostreae

                        Infecția cu Bonamia exitiosa

                        Infecția cu Marteilia refringens

                        Infecția cu virusul sindromului Taura

                        Infecția cu virusul bolii „cap galben”

                        Infecția cu virusul bolii petelor albe